Kragastrympa

Kragastrympa (fræðiheiti: Sporodictyon terrestre, stundum misritað terrestris) er tegund fléttna af fjörusvertuætt. Kragastrympa hefur pólhverfa útbreiðslu og finnst í norðurheimskautabeltinu, barrskógabeltinu og í tempraða beltinu.Savić, S., & Tibell, L. (2009). Taxonomy and species delimitation in Sporodictyon (Verrucariaceae) in Northern Europe and the adjacent Arctic—reconciling molecular and morphological data. Taxon, 58(2), 585-605.

Kragastrympa finnst víða á Íslandi á móbergi og jarðvegi, sérstaklega á sunnanverðu miðhálendinu, til dæmis í Esjufjöllum.Flóra Íslands (án árs). Kragastrympa - Sporodictyon terrestris. Sótt af vefsvæði Flóru Íslands þann 11. apríl 2021. Kragastrympa á Íslandi sýnir mestan erfðafræðilegan skyldleika við norska og sænska stofna.

Útlit og einkenni
Kragastrympa er reitaskipt hrúðurflétta með grábrúnt eða gráleitt þal. Askhirslurnar eru svartar og útstæðar með átta gró í hverjum aski. Gróin eru ljósbrún eða glær, múrhólfa, sporbaugótt með fjórum til sex langveggjum.

Tilvísanir

Flokkur:Fjörusvertuætt
Flokkur:Sveppir á Íslandi